
Ur. br. 1-60/2026 
Subotica, 9. srpnja 2026. 
Temeljem članka 117. stavak 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018), članka 20. stavak 1. točka 33. i članka 61. stavak 4. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine, na sjednici Hrvatskog nacionalnog vijeće u Republici Srbiji (u daljnjem tekstu: Vijeće), održanoj dana 9. srpnja 2026. godine, usvojena je 
ODLUKA

 Članak 1.

Usvaja se Izvješće neovisnog revizora o nalazu činjeničnog stanja u svezi proračunskih sredstava koja su doznačena Hrvatskom nacionalnom vijeću u Republici Srbiji kao dotacija od strane Ministarstva za ljudska i manjinska prava i društveni dijalog u razdoblju od 1. siječnja do 31. prosinca 2025. godine u vidu mjesečnih akontacija, čije trošenje treba da je usklađeno s Financijskim planom Hrvatskog nacionalnog vijeća u Republici Srbiji za 2025. godinu.
Članak 2.


Ova Odluka stupa na snagu danom donošenja i ima se objaviti na oglasnoj ploči Ureda Vijeća.

Obrazloženje

Pravni temelj za donošenje Odluke:


Pravni temelj za donošenje ove Odluke nalazi se u članku 117. stavak 4. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018), članku 20. stavak 1. točka 33. i članku 61. stavak 4. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine.
Razlozi za donošenje Odluke:


Odredbom članka 117. stavak 3. Zakona o nacionalnim vijećima nacionalnih manjina predviđeno je da su knjigovodstvene evidencije prihoda i rashoda nacionalnog vijeća predmet godišnje revizije, sukladno propisima koja se uređuje računovodstvo, kao i da mogu biti predmet kontrole nadležnih tijela.

Odredbom članka 20. stavak 1. točka 33. Statuta Hrvatskog nacionalnog vijeća u Republici Srbiji propisano je da Vijeće sukladno zakonu i Statutu, preko svojih tijela vrši ostale zakonom prenijete ovlasti.


Odredbom članka 61. stavak 4. Statuta Vijeća propisano je da je predsjednik Vijeća odgovoran za financijsko poslovanje Vijeća.
Sredstva za provedbu Odluke:


Za provedbu ove Odluke nisu potrebna financijska sredstva.


predsjednica

Hrvatskog nacionalnog vijeća

u Republici Srbiji

Jasna Vojnić

